32011R0011
L 005/1
SLUŽBENI LIST EUROPSKE UNIJE
07.01.2011.
UREDBA KOMISIJE (EU) br. 11/2011
od 7. siječnja 2011.
o izmjeni određenih uredaba o razvrstavanju robe u kombiniranu nomenklaturu
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
budući da:
(1)
Hrskavica morskog psa u prahu u tabletama od želatine koje se koriste kao dodatak prehrani, razvrstana je u tarifni broj 0305 u skladu s Uredbom Komisije (EZ) br. 1858/98 od 27. kolovoza 1998. o razvrstavanju određene robe u kombiniranu nomenklaturu (2). Pripremljeno ulje (koje sadrži ulje noćurka, mliječnu mast i vitamin E), prodaje se u tabletama od želatine i koristi se kao dodatak prehrani, razvrstano je u tarifni broj 1517, u skladu s Uredbom Komisije (EEZ) br. 3513/92 od 3. prosinca 1992. o razvrsatavanju određene robe u kombiniranu nomenklaturu (3).
(2)
U zajedničkom postupku C-410/08 do C-412/08 Swiss Caps AG protiv Hauptzollamt Singen (4), Sud Europske unije presudio je da se proizvodi koji se prodaju u tabletama i namijenjeni za uporabu kao dodatak prehrani, razvrstavaju u tarifni broj 2106, kao prehrambeni proizvodi nespomenuti niti uključeni na drugom mjestu.
(3)
Slijedom toga, prikladno je prilagoditi Uredbu (EZ) br. 1858/98 i Uredbu (EEZ) br. 3513/92, kako bi se izbjeglo različito razvrstavanje u carinsku tarifu i kako bi se osigurala jedinstvena primjena kombinirane nomenklature u Europskoj uniji.
(4)
Uredbu (EZ) br. 1858/98 i Uredbu (EEZ) br. 3513/92 treba stoga na odgovarajući način izmijeniti.
(5)
Dodatno uz gornje ispravke, potrebno je izmijeniti Uredbu Komisije (EZ) br. 1179/2009 od 26. studenoga 2009. o izmjeni ili o stavljanju izvan snage određenih propisa o razvrstavanju robe u kombiniranu nomenklaturu (5). U tablicama navedenim u njezinim prilozima I., II. I III., navedene su uredbe na koje se odnosi izmjena (odnosno, u obliku promijenjene oznake KN, u obliku brisanja točke u uredbi ili u obliku stavljanja izvan snage uredbe). Točka (1) u tablici u navedenom Prilogu I. i točka (3) u tablici u navedenom Prilogu III., odnose se na Uredbu Komisije (EEZ) br. 484/79 od 13. ožujka 1979. (6); isto tako točka (79) u tablici u navedenom Prilogu I. i točka (31) u tablici u navedenom Prilogu II odnose se na točku (3) tablice u Prilogu Uredbi Komisije (EZ) br. 2696/95 od 21. studenoga 1995. (7).
(6)
S ciljem ispravljanja situacije, treba izmijeniti Prilog I. Uredbi Komisije (EZ) br. 1179/2009 brisanjem točaka (1) i (79) u njemu.
(7)
Mjere predviđene ovom Uredbom u skladu su s mišljenjem Odbora za Carinski zakonik,
DONIJELA JE OVU UREDBU:
Članak 1.
Točka (2) u tablici u Prilogu Uredbi (EZ) br. 1858/98 briše se.
Članak 2.
Točka (1) u tablici u Prilogu Uredbi (EEZ) br. 3513/92 briše se.
Članak 3.
U tablici u Prilogu I. Uredbi Komisije (EZ) br. 1179/2009, brišu se točke (1) i (79).
Članak 4.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 7. siječnja 2011.